Antillansk gylden

Antillansk gylden (Antilliaanse gulden, symbol: NAƒ/NAf  valutakode: ANG) er myntenhet som benyttes i Curaçao og Sint Maarten. Den ble til 2010 benyttet i De nederlandske Antiller, som også omfattet Bonaire, Saba og Sint Eustatius. Frem til 1986, da Aruba fikk status aparte innenfor Kongeriket  Nederlandene, og begynte å bruke sin egen valuta (arubansk florin, valutakode AWG), ble myntenheten også brukt der.

 Historie 
mini|50-centmynt fra 1990
I 1828 ble den (nederlandske) gylden innført som myntenhet på Curaçao. Øyen utga sine egne mynter og sedler i den nederlandske valutaenheten. I 1940 ble på grunn av den andre verdenskrig den antillanske gylden skilt fra den (nederlandske) gylden og koblet opp mot amerikansk dollar.

På De nederlandske Antiller ble også amerikanske dollar akseptert som betalingsmiddel.

 Mynter og sedler 
Mynter med disse valørene er i sirkulasjon:«Coins» , Centrale Bank van Curaçao en Sint Maarten. Lest 26. mars 2017.
1, 5, 10, 25 og 50 cent og 1, 2½ og 5 gylden.

Sedler med følgende pålydende er i sirkulasjon:«Bank Notes» , Centrale Bank van Curaçao en Sint Maarten. Lest 26. mars 2017.
 10, 25, 50 og 100 gylden.
Seddelserien ble satt i sirkulasjon i 1986 og har fugler som motiv. Opprinnelig fantes det også sedler på 5 og 250 gylden, men utgivelsen av disse ble ikke fortsatt da seddelserien ble oppgradert med nye sikkerhetsdetaljer i 1998.

 Referanser 

 Eksterne lenker 
 Curaçao og Sint Maartens sentralbank  (engelsk)

Kategori:Nordamerikansk valuta
Kategori:Karibias økonomi
Kategori:De nederlandske Antiller
Kategori:Curaçao
Kategori:Sint Maarten